મુંબઈ, 18 જૂન : કપૂર ખાનદામાંથી બૉલીવુડમાં એન્ટ્રી કરનાર એક્ટરોની લિસ્ટમાં વધુ એક નામ ઉમેરાઈ રહ્યું છે અરમાન જૈનનું. જોકે તેમના નામમાં કપૂર નથી, પરંતુ અરમાનનો કપૂર ખાનદાન સાથે લોહીનો સંબંધ છે. અરમાનના માતાનુ નામ છે રીમા જૈન કે જેઓ રાજ કપૂરના નાના દીકરી છે અને આ હિસાબે અરમાન જૈન રાજ કપૂરના દોહિત્ર થયાં, તો રણબીર કપૂર, કરીના કપૂર અને કરિશ્મા કપૂરના પિતરાઈ ભાઈ થાય. અરમાન જૈન પોતાની પ્રથમ ફિલ્મ લેકર હમ દીવાના દિલ એટલે કે એલએચડીડી અંગે બહુ ઉત્સાહિત છે અને તેના કરતા પણ વધારે ખુશી તેમને આ વાતે થાય છે કે તેઓ ટૅલેંટેડ કપૂર ખાનદાનના દીકરાના નામે ઓળખાય છે.